《麦秋》
清代·弘历

北方春旱多，十年而九矣。今岁邀恩早，额手稍慰喜。

二麦绿邀邀，饼饵饶堪拟。翻因鉴常时，种少自咎尔。

曾因课农便，闻诸农家子。更兼高下田，黍稻皆葱美。

受宠宜若惊，盟心恒自揣。无何首夏半，浃旬缺甘雨。

麦乃如去年，临秋渐黄萎。乃悟得失间，反掌诚幻已。

所得忧不多，失得忧倍蓰。展转繁忧中，害其有㡳止。

慰意倏已过，愁思纷萦起。既用凛天谌，还因格物理。